PATVIRTINTA

Vilniaus ,,Ryto‘‘ progimnazijos direktoriaus

2020 m. kovo 19 d.

įsakymu Nr. V-39

VILNIAUS ,,RYTO“ PROGIMNAZIJA

UGDYMO PROCESO ORGANIZAVIMO NUOTOLINIU BŪDU TAISYKLĖS

1. Vilniaus ,,Ryto“ progimnazija nuotoliniam mokymui(si) renkasi Google Drive platformą.

2. Kiti informacijos perdavimo būdai ir formos gali būti naudojami atskiru mokytojo ir mokinių susitarimu.

3. Mokytojai teikia mokomąją medžiagą Google Drive platformoje pagal galiojantį pamokų tvarkaraštį.

4. Kiekvieną pamoką mokiniai konsultuojami, vertinami, atlieka užduotis, gauna namų darbus.

5. Mokytojai tekia konsultacijas nuo 8.00 val. iki 14.30 val. pagal savo pamokų tvarkaraštį. Šiomis valandomis visi mokytojai jiems pasirinktu būdu bus pasiekiami nuotoliniu būdu.

6. Mokytojai pildo e. dienyną pagal progimnazijos nustatytą galiojančią tvarką.

7. Nuotoliniu būdu besimokančių mokinių lankomumo apskaita tvarkoma e. dienyne pagal mokinių prisijungimų duomenis. Duomenys fiksuojami už praėjusią dieną kitos dienos nuo 8.00 iki 9.00 val. (jei iki to laiko mokinys nebuvo prisijungęs prie e. dienyno, jam dienyne rašoma „n“).

8. Jeigu mokinys susirgo, tėvai (globėjai, rūpintojai) tą pačią dieną turi informuoti klasės vadovą. Klasės vadovas tą pačią dieną informuoja dėstančius mokytojus per e. dienyną.

9. Pastebėję, kad mokinys nesijungė prie e. dienyno dvi pamokas iš eilės, dalyko mokytojas informuoja klasės vadovą.

10. Išsami informacija mokiniams ir jų tėvams (globėjams, rūpintojams) dėl nuotolinio mokymo(si) bus teikiama elektroniniame dienyne (www.manodienynas.lt) ir mokyklos tinklalapyje.

11. Švietimo pagalbos specialistai (socialinis pedagogas, logopedas, bibliotekininkas) dirba nuotoliniu būdu pagal Pareigybės instrukciją.

12. **Karantino laikotarpiu mokiniai į progimnazijos patalpas neįleidžiami.**

13. Darbuotojai, dirbantys nuotoliniu būdu, vadovaujasi visomis galiojančiomis darbo vidaus tvarkos taisyklėmis.

14. Už duomenų apsaugos taisyklių laikymosi priežiūrą atsako progimnazijos BDA pareigūnas. 15. Už nuotolinio mokymo(si) taisyklių laikymosi kontrolę atsakinga progimnazijos administracija.

16.Mokytojai seka Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

Aptarta išplėstiniame direkciniame pasitarime 2020-03-19 prot.Nr.3-5.